CELEX: 32007R1544
Language: mt
Date: 2007-12-20 00:00:00
Title: Regolament tal-Kummissjoni (KE) Nru 1544/2007 ta’ l- 20 ta’ Diċembru 2007 li jemenda r-Regolament (KE) Nru 2707/2000 li jipprovdi regoli ddettaljati sabiex jiġi applikat ir-Regolament tal-Kunsill (KE) Nru 1255/1999 rigward l-għajnuna Komunitarja għall-provvista tal-ħalib u ċerti prodotti mill-ħalib lit-tfal ta’ l-iskola f’ċerti stabbilimenti ta’ l-edukazzjoni

21.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 337/64
               
            REGOLAMENT TAL-KUMMISSJONI (KE) Nru 1544/2007
      ta’ l-20 ta’ Diċembru 2007
      li jemenda r-Regolament (KE) Nru 2707/2000 li jipprovdi regoli ddettaljati sabiex jiġi applikat ir-Regolament tal-Kunsill (KE) Nru 1255/1999 rigward l-għajnuna Komunitarja għall-provvista tal-ħalib u ċerti prodotti mill-ħalib lit-tfal ta’ l-iskola f’ċerti stabbilimenti ta’ l-edukazzjoni
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u b’mod partikolari l Artikolu 15 tiegħu,
      Billi:
      
                  (1)
               
               
                  L-Artikolu 14(3) tar-Regolament (KE) Nru 1255/1999 kif emendat mir-Regolament tal-Kunsill (KE) Nru 1152/2007 tas-26 ta’ Settembru 2007 jistabbilixxi l-livell ta’ għajnuna għall-ħalib mogħti lill-istudenti fi stabbilimenti ta’ l-edukazzjoni, irrispettivament mill-kontenut ta’ xaħam fih, u jistipula l-adattament tal-livell ta’ għajnuna għal prodotti oħra eliġibbli.
               
            
                  (2)
               
               
                  Ir-Regolament tal-Kummissjoni (KE) Nru 2707/2000 (2) għandu għalhekk jiġi emendat skond dan.
               
            
                  (3)
               
               
                  Il-miżuri stipulati f’dan ir-Regolament huma skond l-opinjoni tal-Kumitat ta’ Ġestjoni għall-Ħalib u l-Prodotti tal-Ħalib,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 2707/2000 huwa emendat kif ġej:
      
                  (1)
               
               
                  L-Artikolu 3 għandu jinbidel b’dan li ġej:
                  “Artikolu 3
                  1.   L-Istati Membri jistgħu jħallsu l-għajnuna għall-prodotti eliġibbli li l-lista tagħhom tinsab fl-Anness I.
                  2.   Fid-dipartimenti Franċiżi lil hinn mix-xtut, il-ħalib bit-togħma taċ-ċikkulata jew ta’ xorta oħra jista’ jkun ħalib rikostitwit.
                  3.   L-Istati Membri jistgħu jawtorizzaw iż-żieda ta’ massimu ta’ 5 mg ta’ fluworin għal kull kilogramma mal-prodotti tal-kategorija I.
                  4.   Għandha tingħata għajnuna biss fuq il-prodotti elenkati fl-Anness I għal dan ir-Regolament jekk il-prodotti huma konformi mar-rekwiżiti tar-Regolament (KE) Nru 852/2004 tal-Parlament Ewropew u tal-Kunsill (*) u r-Regolament (KE) Nru 853/2004 tal-Parlament Ewropew u tal-Kunsill (**), u b’mod partikolari mar-rekwiżiti ta’ preparazzjoni fi stabbiliment approvat u mar-rekwiżiti ta’ mmarkar ta’ identifikazzjoni speċifikati fit-Taqsima I ta’ l-Anness II għar-Regolament (KE) Nru 853/2004.
                  
                     (*)  ĠU L 139, 30.4.2004, p. 1; kif ikoreġut bil-ĠU L 226, 25.6.2004, p. 3."
						
                  
                     (**)  ĠU L 139, 30.4.2004, p. 55; kif ikoreġut bil-ĠU L 226, 25.6.2004, p. 22.”;"
						
               
            
                  2)
               
               
                  L-Artikolu 4(1) għandu jinbidel b’dan li ġej:
                  “1.   Ir-rati ta’ għajnuna jinsabu fl-Anness II.”;
               
            
                  3)
               
               
                  L-Artikolu 5(2) għandu jinbidel b’dan li ġej:
                  “2.   Għall-prodotti tal-kategoriji II sa VI li jinsabu fl-Anness 1 il-kalkolu għandu jsir skond dawn l-ekwivalenzi:
                  
                              (a)
                           
                           
                              il-kategorija II: 100 kg = 300 kg ħalib;
                           
                        
                              (b)
                           
                           
                              il-kategorija III: 100 kg = 765 kg ħalib;
                           
                        
                              (c)
                           
                           
                              il-kategorija IV: 100 kg = 850 kg ħalib;
                           
                        
                              (d)
                           
                           
                              il-kategorija V: 100 kg = 935 kg ħalib;
                           
                        
                              (e)
                           
                           
                              il-kategorija VI: 100 kg = 750 kg ħalib.”
                           
                        
            
                  4)
               
               
                  L-Annessi I u II għandhom jinbidlu bl-Anness għal dan ir-Regolament.
               
            Artikolu 2
      Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      Dan għandu japplika mill-1 ta’ Jannar 2008.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 20 ta’ Diċembru 2007.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 160, 26.6.1999, p. 48. Ir-Regolament kif l-aħħar emendat bir-Regolament (KE) Nru 1152/2007 (ĠU L 258, 4.10.2007, p. 3). Ir-Regolament (KE) Nru 1255/1999 ser jinbidel bir-Regolament (KE) Nru 1234/2007 (ĠU L 299, 16.11.2007, p. 1) mill-1 ta’ Lulju 2008.
      
         (2)  ĠU L 311, 12.12.2000, p. 37. Ir-Regolament kif l-aħħar emendat bir-Regolament (KE) Nru 704/2007 (ĠU L 161, 22.6.2007, p. 31).
      
         ANNESS
         “
               L-ANNESS I
               IL-LISTA TAL-PRODOTTI ELIĠIBBLI GĦALL-GĦAJNUNA KOMUNITARJA
               Il-Kategorija I
               
                        
                           (a)
                        
                        
                           ħalib ittrattat bis-sħana
                        
                     
                        
                           (b)
                        
                        
                           ħalib ittrattat bis-sħana bit-togħma taċ-ċikkulata jew ta’ xorta oħra, li jkun fih mill-anqas 90 % bħala piż tal-ħalib imsemmi f’(a)
                        
                     
                        
                           (ċ)
                        
                        
                           Jogurt jew piimä/filmjölk jew piimä/fil ipproċessati mill-ħalib imsemmi f’(a)
                        
                     Il-Kategorija II
               Ġobnijiet mhux imħawra (1) friski u pproċessati b’kontenut ta’ xaħam bħala piż ta’ materjal niexef ta’ mill-anqas 40 %
               Il-Kategorija III
               Ġobnijiet oħra minbarra dawk friski u pproċessati, b’kontenut ta’ xaħam bħala piż ta’ materjal niexef ta’ mill-anqas 45 %.
               Il-Kategorija IV
               Ġobon Grana Padano.
               Il-Kategorija V
               Ġobon Parmigiano-Reggiano
               Il-Kategorija VI
               Ġobon Halloumi
            
            
               L-ANNESS II
               Rati ta’ għajnuna
               
                        
                           (a)
                        
                        
                           EUR 18,15/100 kg għall-prodotti tal-kategorija I
                        
                     
                        
                           (b)
                        
                        
                           EUR 54,45/100 kg għall-prodotti tal-kategorija II
                        
                     
                        
                           (c)
                        
                        
                           EUR 138,85/100 kg għall-prodotti tal-kategorija III
                        
                     
                        
                           (d)
                        
                        
                           EUR 154,28/100 kg għall-prodotti tal-kategorija IV
                        
                     
                        
                           (e)
                        
                        
                           EUR 169,70/100 kg għall-prodotti tal-kategorija V
                        
                     
                        
                           (f)
                        
                        
                           EUR 136,13/100 kg għall-prodotti tal-kategorija VI
                        
                     ”
         
            (1)  Għall-għanijiet ta’ din il-kategorija, ġobon mhux imħawwar għandu jfisser ġobon derivat esklussivament mill-ħalib, bil-ftehim li s-sustanzi meħtieġa għall-manifattura tiegħu jistgħu jiġu miżjuda, basta dawn is-sustanzi ma jiġux użati biex jieħdu post, b’mod parzjali jew totali ta’ xi kostitwent tal-ħalib.